Diari Oficial de la Generalitat Valenciana


Sumari del DOGV 9401, del 09-08-2022 (2022/7443)

RESOLUCIÓ de 8 de juliol de 2022, del Servei Territorial d'Indústria, Energia i Mines d'Alacant, per la qual s'atorga autorització administrativa prèvia per a la transmissió de titularitat, a favor de Gas Natural Redes de GLP, SA, de les instal·lacions d'emmagatzematge i distribució de GLP a granel, situades en la urbanització Villas del Rincón, al terme municipal de Benidorm, actualment titularitat de Nedgia Cegas, SA (anteriorment Gas Natural Cegas, SA). Expedient número CBREDE/2021/12/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9401

Data del DOGV
:   09-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7443


Data del document
:   08-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 8 de juliol de 2022, del Servei Territorial d'Indústria, Energia i Mines d'Alacant, per la qual s'atorga autorització administrativa prèvia per a la transmissió de titularitat, a favor de Gas Natural Redes de GLP, SA, de les instal·lacions d'emmagatzematge i distribució de GLP a granel, situades en la urbanització Villas del Rincón, al terme municipal de Benidorm, actualment titularitat de Nedgia Cegas, SA (anteriorment Gas Natural Cegas, SA). Expedient número CBREDE/2021/12/03. [2022/7443]  
Antecedents de fet  
La mercantil Gas Natural Redes de GLP, SA, a través de representant degudament acreditat, va presentar davant el Servei Territorial d'Indústria, Energia i Mines d'Alacant, amb data 2 de novembre de 2021, una sol·licitud d'autorització per a la transmissió de la titularitat de les instal·lacions de distribució de GLP a granel situades a la urbanització Villas del Rincón, al terme municipal de Benidorm, província d'Alacant, que figuren a nom de Nedgia Cegas, SA.  
Consta l'acord per al traspàs d'actius de GLP de data de 2 de febrer de 2021 subscrit entre Nedgia Cegas, SA, i Gas Natural Redes de GLP, SA, en què s'expressa la voluntat d'aquell de transmetre les instal·lacions interessades.  
Consta el justificant de pagament de la taxa corresponent a aquest expedient.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2021/12/03, incoat pel Servei Territorial d'Indústria, Energia i Mines d'Alacant.  
  
Els antecedents relacionats amb l'autorització sol·licitada comprenen els següents actes administratius:  
- Inscripció de data 20 d'octubre de 2016 del canvi de titularitat de la instal·lació d'emmagatzematge de GLP en depòsit fix (núm. Registre 03/GLP/5667) de 10.000 litres de capacitat passant a ser el titular d'aquesta Gas Natural Cegas, SA, situada en av. Dr. Severo Ochoa-Res Villas del Rincón (comunitat de propietaris Las Villas del Rincón) de Benidorm (Alacant) (CBDFCT/2016/140/03)  
- Inscripció de data 8 de novembre de 2016 del canvi de titularitat de la instal·lació d'emmagatzematge de GLP en depòsit fix (núm. Registre 03/GLP/7687) de 10.000 litres de capacitat passant a ser el titular d'aquesta Gas Natural Cegas, SA, situada en av. Dr. Severo Ochoa-Res Villas del Rincón (comunitat de propietaris Las Villas del Rincón) de Benidorm (Alacant) (CBDFCT/2016/189/03)  
  
Fonaments de dret  
La instrucció i resolució del present procediment administratiu correspon a la Generalitat, en estar les instal·lacions objecte d'aquest radicades íntegrament en territori de la Comunitat Valenciana, i no estar enquadrades en les contemplades que són competència de l'Administració General de l'Estat, d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
D'acord amb el que es disposa en l'article 46 bis.1 i 5 de la Llei 34/1998, de 7 d'octubre, del sector d'hidrocarburs i amb concordança amb l'article 13 de l'Ordre 1/2021, de 6 d'abril, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines d'Alacant la resolució del present procediment.  
L'article 46.bis.1 de la Llei 34/1998, de 7 d'octubre, del sector d'hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Segons la disposició addicional sisena de la Llei 34/1998, de 7 d'octubre, del sector d'hidrocarburs, des del 9 d'octubre de 1998 les concessions per a activitats incloses en el servei públic de subministrament de gasos combustibles per canalització van quedar substituïdes de ple dret per autoritzacions administratives de les establides en el títol IV de la llei esmentada, títol al qual llavors estaven sotmeses les instal·lacions d'emmagatzematge de gasos liquats del petroli destinades al subministrament d'aquests per canalització i els gasoductes necessaris, per al subministrament des de les plantes o emmagatzematges anteriors fins als consumidors finals.  
La disposició transitòria segona de la Llei 34/1998, de 7 d'octubre, del sector d'hidrocarburs manté la vigència dels reglaments aplicables a matèries que són objecte de la Llei 34/1998, fins que es dicten altres de nous. En aquest cas, la normativa vigent és el Reial decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli.  
Segons l'article 4 del Reial decret 1085/1992, d'11 setembre, pel qual s'aprova el Reglament de l'activitat de distribució de gasos liquats del petroli, la CNMC publicarà en la seua pàgina web un llistat dels comercialitzadors al detall de GLP a granel que inclourà aquelles societats que hagen comunicat l'exercici d'aquesta activitat.  
  
Segons consta en la pàgina web de la CNMC, Gas Natural Redes de GLP, SA, consta com a comercialitzador al detall de GLP a granel (llistat de 31.08.2021) amb data d'inici d'activitat el 31 de gener de 2017.  
  
Consta el canvi de denominació social de l'empresa de Gas Natural Cegas, SA, a Nedgia Cegas, SA, segons escriptura de data 15 de desembre de 2017.  
Vist tot el que antecedeix i en consideració de l'anterior, complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar, a l'empara del que es disposa en l'article 46 bis de la Llei 34/1998, de 7 d'octubre, del sector d'hidrocarburs, autorització administrativa prèvia per a la transmissió de la titularitat, a favor de Gas Natural Redes de GLP, SA, de les instal·lacions d'emmagatzematge i distribució de GLP a granel, situades en la urbanització Villas del Rincón, al terme municipal de Benidorm, província d'Alacant, actualment titularitat de Nedgia Cegas, SA (anteriorment Gas Natural Cegas, SA).  
  
La present autorització queda subjecta a les següents condicions:  
1. El subjecte autoritzat disposa d'un termini de tres mesos, des de la notificació de la present resolució, per a efectuar la transmissió de la titularitat de les instal·lacions interessades. Es produirà la caducitat de la present autorització si transcorregut aquest termini aquell no ha tingut lloc.  
En el termini d'un mes des que es faça efectiva la transmissió indicada, el titular de la present autorització, Gas Natural Redes de GLP, SA, haurà de comunicar-ho a aquest servei territorial, aportant la documentació que ho acredite.  
2. El titular de la present autorització tindrà els drets, deures i obligacions recollides en la Llei 34/1998, de 7 d'octubre, del sector d'hidrocarburs i el seu desenvolupament reglamentari. En tot cas, Gas Natural Redes de GLP, SA, haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució de gas i, especialment, el que s'estableix per al règim de separació d'activitats i comptabilitat interna segons els articles 58, 62 i 63 de la Llei 34/1998.  
3. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles conforme a la corresponent legislació, general o sectorial, i hagen de ser atorgades per altres administracions públiques o entitats, en particular les previstes en la regulació sobre defensa de la competència.  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i el Butlletí Oficial de la Província d'Alacant.  
- La notificació de la present resolució al sol·licitant Gas Natural Redes de GLP, SA, i al transmitent Nedgia Cegas, SA.  
- La comunicació a la Comissió Nacional dels Mercats i la Competència.  
La present resolució podrà ser revocada, amb tràmit d'audiència previ, en el moment que s'observe l'incompliment del que s'ha resolt o la inobservança de les condicions imposades en aquesta.  
  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines (Ciutat Administrativa 9 d'Octubre, c/ de la Democràcia, 77 € Torre II a València), en el termini d'un mes comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 8 de juliol de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.